Siya Kolisi (gebore op 16 Junie 1991 in Zwide, Port Elizabeth) is 'n rugbyspeler wat vir die Sharks in Superrugby speel. Hy het voorheen Westelike Provinsie in die Curriebeker en die Stormers verteenwoordig en was ook die kaptein van die span. Hy was ook deel van Suid-Afrika se span tydens die Rugbywêreldbeker 2015 en die Rugbywêreldbeker 2019. Kolisi het sy debuut vir die Springbokke op 16 Junie 2013 teen Skotland, in die Mbombela-stadion te Nelspruit gemaak. Op 28 Mei 2018 word Kolisi as die Springbokkaptein aangewys vir die inkomende toetse in Junie teen Engeland, in Johannesburg, Bloemfontein en Kaapstad. Hierdeur word hy die span se eerste swart kaptein in hul 130-jarige bestaan. (en) https://www.bbc.com/sport/rugby-union/44278094 Siya Kolisi by SARugby.co.za Siya Kolisi by www.genslin.us/bokke Stormersprofiel[dooie skakel] itsrugby profiel